เรื่องร้องเรียน: แจ้งเรื่องน้ำประปาไม่ไหลค่ะ แฟลตประชาอุทิศ90 ตึก6 (ไม่ไหลแค่ตึกเดียว)ตั้งแต่วันที่  30/07/66 เวลา 21.00 - ตอนนี้  สอบถามยามดูแลตึกบอกว่าเครื่องปั๊มน้ำเสีย ต้องรอให้ช่างมาซ่อม เดือนร้อนมากค่ะ ต้องการความช่วยเหลือ ขอบคุณนะคะ
การดำเนินการของเจ้าหน้าที่: กลุ่มงานสวัสดิการขอเรียน ดังนี้      1. กลุ่มงานสวัสดิการได้รับแจ้งจากพนักงานรักษาความปลอดภัย ว่าปั๊มน้ำอาคาร 6 ไม่สามารถใช้งานได้และตรวจสอบในเบื้องต้น พบว่า ตู้คอนโทรลควบคุมระบบมอเตอร์สูบน้ำเครื่องปั๊มน้ำชำรุด ซึ่งกลุ่มงานสวัสดิการไม่มีบุคลากรที่มีความรู้ความเชี่ยวชาญทางด้านการไฟฟ้า จึงไม่สามารถซ่อมแซมเครื่องปั๊มน้ำดังกล่าวได้ และได้ประสานไปยังบริษัทผู้รับเหมาเพื่อให้เข้าตรวจสอบและแก้ไขกรณีดังกล่าว แต่ทางบริษัทฯ แจ้งว่าเนื่องจากเป็นวันหยุดต่อเนื่องจึงไม่มีเจ้าหน้าที่ช่างในการลงพื้นที่ดำเนินการ โดยบริษัทฯ สามารถเข้าดำเนินการแก้ไขให้ได้ในวันเปิดทำการ อย่างไรก็ดี  เพื่อเป็นการบรรเทาความเดือดร้อนในช่วงวันหยุดราชการ กลุ่มงานสวัสดิการจึงได้ประชาสัมพันธ์ให้ผู้พักอาศัย อาคาร 6 นำอุปกรณ์มาบรรจุน้ำจากบ่อพักน้ำซึ่งอยู่บริเวณห้องปั๊มน้ำ อาคาร 6 ชั้น 1  เพื่อนำไปใช้ในการอุปโภคบริโภคเป็นการชั่วคราว และเมื่อวันที่ 3 สิงหาคม 2566 บริษัทผู้รับเหมาร่วมกับเจ้าหน้าที่ช่างประจำอาคารสงเคราะห์ได้ลงพื้นที่ตรวจสอบและซ่อมแซมเครื่องปั๊มน้ำอาคารสงเคราะห์ทุ่งครุ อาคาร 6 พบว่า สายไฟฟ้าที่ต่อเข้าเครื่องปั๊มน้ำถูกตัดขาดจึงทำให้ระบบไฟฟ้าที่ควบคุมมอเตอร์เครื่องปั๊มน้ำ ไม่สามารถใช้งานได้ และบริษัทผู้รับเหมาได้ดำเนินการซ่อมแซมเครื่องปั๊มน้ำให้สามารถใช้งานได้ตามปกติเรียบร้อยแล้ว ตั้งแต่วันที่ 3 สิงหาคม 2566       2. กรณีการปรับปรุงซ่อมแซมระบบปั๊มน้ำภายในอาคารสงเคราะห์ทุ่งครุ เนื่องจากการดำเนินการดังกล่าวต้องใช้งบประมาณในการปรับปรุงที่สูงมาก ซึ่งเงินบำรุงอาคารสงเคราะห์ที่ได้รับในแต่ละเดือน มีไม่เพียงพอต่อการซ่อมแซม โดยสำนักงานการเจ้าหน้าที่จะได้ขอจัดสรรงบประมาณในการปรับปรุงซ่อมแซมระบบสาธารณูปโภคและสาธารณูปการต่อไป
ความเห็นของผู้แจ้ง: เครื่องปั๊ม้ำยังใช้งานไม่ได้ ไม่มีน้ำใช้เป็นวันที่2 จะมีใครมาซ่อม...???
พื้นที่: แขวงทุ่งครุ เขตทุ่งครุ กรุงเทพมหานคร